Komeleya Heqanê Merdiman (ÎHD) a Amedî derheqê şîdetê vera cinîyan de raporê Vakurê Kurdîstanî bi kombîyayîşêkê çapemenîye eşkera kerd. Eşkerayîye de ame parekerdene mabênê kanûna 2019î û 25ê teşrîna peyêne ya 2020î de 42 cinîyî kişîyayî, 33 cinîyan xo kişt û 33 cinîyî zî bi hawayêkê şikdarî merdî.
ÎHDyî da zanayene ke nê doneyî derheqê Vakurê Kurdîstanî de yê la rewşa Tirkîya xirabêr a.
ÎHDyî derheqê bîlançoya şaristananê Vakurê Kurdîstanî de nê doneyî pare kerdî:
Amed: 9
Dîlok: 4
Gumgum: 4
Xarpêt: 3
Agirî: 3
Mêrdîn: 3
Çewlîg: 2
Qers: 2
Riha: 2
Erzirom: 2
Êlih: 2
Wan: 1
Mûş: 1
Şirnex: 1
Malatî: 1
Erdexan: 1
Îdir: 1
